internet vaartha 486 Views
నాగ్‌పూర్‌ : ఆడిన రెండవ మ్యాచ్‌లోనే అదిరిపోయే ఫెర్ఫార్మెన్స్‌తో అందరి దృష్టిని ఆకర్షించాడు హైదరాబాద్‌ బౌలర్‌ మొహమ్మద్‌ సిరాజ్‌. కాగా గోవాతో జరిగిన రంజీ మ్యాచ్‌లో 15 ఓవర్ల పాటు బౌలింగ్‌ చేసిన అతను కేవలం 14 పరుగులు మాత్రమే ఇచ్చుకుని,9 మెయిడిన్‌ ఓవర్లు వేయడం విశేషం.కాగా రంజీ ట్రోఫీలో భాగంగా నాగ్‌పూర్‌లో జరిగిన గోవా వర్సెస్‌ హైదరాబాద్‌ మ్యాచ్‌లో గణాంకాలు నమోదు చేశాడు సిరాజ్‌.కాగా ఇతని ప్రదర్శనకు తోడు రవికిరణ్‌,విశాల్‌ శర్మ ఒక్కొక్కరు 2 వికెట్లు తీయడంతో కొత్త సీజన్‌లో హైదరాబాద్‌ బౌలర్ల దూకుడుకు గోవా 74 ఓవర్లలో కేవలం 164 పరుగులకే ఆలౌటైంది. ఒక దశలో 5 వికెట్లకు 30తో కష్టాల్లో ఉన్న గోవాను సౌరబ్‌ బందేకర్‌ 144 బంతులు ఆడి 8 బౌండరీలు, 1 సిక్సర్‌తో 59 పరుగులతో హాఫ్‌ సెంచరీతో ఆదుకున్నాడు. ఇక మరో గోవా బ్యాట్స్‌మెన్‌ కౌతాంకర్‌ కూడా 38 పరుగులతో ఫరవా లేదనిపించాడు. దీంతో గోవా ఆ మాత్రం స్కోరైనా సాధించగలిగింది.అనంతరం బ్యాటింగ్‌ చేపట్టిన హైదరాబాద్‌ టీమ్‌ ఆట ముగిసే సమయానికి 10 ఓవర్లలో 1 వికెట్‌ నష్టానికి 28 పరుగులు చేసింది.తన్మయ అగర్వాల్‌ 10 పరుగుల వద్ద తొలి వికెట్‌గా వెనుదిరిగాడు.